Oké Take Away Oké Take Away 


Nos Special 
Cuminda 


Crioyo 10.30 anochi 


Cu menu popular y cu 


BRIYANDO FUERTE e TRECIENDO CLARIDAD saucenan spectacular 

Minister di Enseñansa Endy 
Croes cu mensahe pa aña 
escolar 2023-2024: 


DESEANDO TUR 
ALUMNO, MAESTRO Y 
ESNAN DEN CAMPO DI 
ENSEÑANSA UN AÑA 
ESCOLAR EXITOSO 


Mike Eman a grita cu e ta orguyoso di e 
MEGA DEBE 


LAMENTABLEMENTE PUEBLO MESTER CUMINSA 
PAGA E MEGA DEBE DI MIKE EMAN Y AVP 


Taekwondo Team Aruba a logra 4 Infidelidad amoroso tin 


AS na su consecuencianan, un 
Truescore International Open é: 


National Team Trial dama a resulta herida 


e AN | AR ! | 

GANA 1000 FLORIN CU SOLO DI PUEBLO PA “BACK 2 SCHOOL 


Premionan ta wordo anuncia dia 15 di Augustus 2023. 
Tira e coupon aki den buzon na oficina di Solo di Pueblo na Sta Cruz 110, solamente entre 20r di atardi cu 40r di atardi. 


NompDery (da rain AS as 


E A EOS Celular: oie E-mail: 


1000 florin 1000 florin 


Prome Minister Evelyn Wever-Croes: 


Riba dia Internacional di Hubentud, 
PROME MINISTER TA ENCURASHA CADA HOBEN PA 
SIGUI NAN SOÑO CU DETERMINACION PA NAN LOGRA 
COSNAN GRANDI 


Diasabra 12 di augustus 
ta Dia Internacional di 
Hubentud. Prome Minister 
Evelyn Wever-Croes 
den nomber di Gobierno 
di Aruba ta uni su mes 
na e dia importante aki 
cu a wordo proponi pa 
Nacionnan Uni desde aña 
2000. Meta di e dia aki ta 
pa trece conscientisacion 
rond mundo pa atende cu 
asuntonan di hobennan 
y reconoce e poder di 
hubentud den diferente 
area den cada comunicad 
di mundo. 


Na Aruba,  hobennan 
a demostra potencial, 
esfuerso y talento riba 


diferente tereno y a 
logra  cosnan grandi 
den comunidad como 
tambe a sa di pone 
nomber di Aruba na halto 
internacionalmente. 

Como  Arubiano, nos 


mester ta orguyoso di cada 
logro, grandi of chikito di 
nos hobennan y sigura nan 
cu nan ta importante pa e 
recuperacion y bienestar di 
nos pais. 


E soño di cada hoben, ta un 
paso mas pa un futuro di 
cada ciudadano. Un logro 
di e soño di cada hoben, ta 
defini con mas fuerte nos 
pais lo bira. 


“No laga niun hende pone 
bo pensa cu pasobra bo ta 
hoben, bo no por logra algo. 
Como e prome Minister 
President femenino na 
Aruba, nunca mi a pensa 
ora mi tabata hoben cu mi 
lo a yega na unda cu mi 
ta awe. Ohala cu mi por 
inspira cada hoben aki 
na Aruba cu kico cu bo 
hinca den bo cabes y bo ta 
determina y traha pe, bo 


ta logre”, Prome Minister 
a remarca. 
Prome Minister ta 


encurasha cada hoben di 
nos pais pa “aspira, soña 
y pensa riba kico bo kier 
bira. Imagina bo den e rol 
ey y prepara bo mes den 
locual bo curason ta bati p'e 
y hunto cu determinacion 
bo ta logra. Nos ta den aña 
di union y positivismo, 
y nos hobennan ta parti 
grandi den e crecemento 
di nos pais. Riba e Dia 
Internacional di Hubentud 
aki, laga nos cada un felicita 
nos hobennan y recorda 
nan di e bon cosnan cu 
nan ta haciendo pa asina 
contribui no solamente na 
nan mes, nan hogar, pero 
sigur na nos pais. 


Danki na cada hoben pa ta 
parti di engrandecimento 
di nos pais” Prome 
Minister a expresa. 

Pedro Gallegostraat - 
Diadomingo den careda di 
3'or a surgi un problema 
entre algun persona na 
un apartamento situa 
den Pedro Gallegostraat. 
Eynan un persona lo a 
wordo herida cu un obheto 
skerpi. 


Problema amoroso entre 
tre 


Na yegada di polis na e 
apartamento, nan a bin 
haya un situacion bruha 
unda tawata tin varios 


Infidelidad amoroso tin su 
consecuencianan, un dama a resulta herida 


persona. 
Eynan polis a bin topa 
cu un dama herida, e lo a 
ricibi un corta/hinca. 


Ta asina cu ta trata di un 
amante(dama), esposa y e 
homber di e casa. 


Polis mester a bay puntra 
aki y aya ta kiko a conduci 
na e "final" drastico unda 
cu un dama a resulta 
herida y mester a ricibi 
tratamento medico for di 
Paramediconan cu a yega 
e adres. 


No ta conoci pa nos ta ken 
a bira e victima, si ta e casa 
of e amante. 

Tampoco ta conoci si keho 
a wordo entrega pa haci un 


5 e D 


S A 


detencion. 


Investigacion di parti 
autoridad y mas cu claro 
cooperacion di e esnan 
envolvi lo mester pa trece 


€ 


un solucion y claridad na e 
caso di infidelidad cu a sali 
for di man. 


Un person herida, y bastante daño material 
den accidente diasabra mainta 


Caya Cuida bo Cura - 
Diasabra den oranan di 
mainta pa mas o menos 
den careda di 10:30, a 
sosode un accidente cu 
hende herida panort di 
Fantastic Garden. 


Na yegada di polis 
Paramediconan tawata 
atendiendo cu e chauffeur 
di un Toyota, cu ta esun cu 


a resulta herida. 


E dos vehiculonan envolvi 
tawata e Toyota y un 
Suzuki Vitara. 


Na e sitio nos por scucha 
chauffeur di e Suzuki 
bisa cu e tawata bayendo 
direccion nort, momento 
cu pa un of otro motibo e la 
hay'e confronta cu e Toyota 
biniendo di nort. 


Awa a caba di yobe e 
momento eynan y esaki 
posiblemente lo por ta 
causa cu e Toyota pa un 
of otro motibo por a perde 
control. Esaki a causa cu e 
señora na stuur di e Vitara 
tambe a bay maniobra, 
pero lamentablemente 
toch nan a dal contra otro. 


Ambos vehiculo a sufri 
basta daño material. 


Chauffeur di e Toyota 
a wordo transporta pa 
Hospitaal pa atencion 
medico, mientras polis di 
trafico a keda na e sitio 
tumando datos y mester 
warda pa takelwagen bay 
cu ambos auto, cu no por a 
move mas ariba nan mes. 


Pag. 4 


SG 


Dialuna 14 A 202 


Secretario General di MEP: Mike Eman a grita cu e ta 
orguyoso di e MEGA DEBE 


LAMENTABLEMENTE PUEBLO MESTER CUMINSA 
PAGA E MEGA DEBE DI MIKE EMAN Y AVP 


MEP ta 
lamenta e echo cu Mike Eman den 
Parlamento di Aruba e tempo aya 
como Prome Minister a “grita” 
cu alegria cu e ta orguyoso di e 
debe cu AVP a orchestra. Alabes, 
den su propio palabranan: “E 
debe tey pa nos tur bay page den 
futuro”. Asina Mike Eman y AVP a 
maneha placa di belasting di Pais 
Aruba, pues presta miyones sin 
vision pa complace algun amigo 
y financiadonan di partido AVP. 
Grita cu e ta contento y orguyoso 
y baha na awa bay lagando pueblo 
cu e Mega Debe, esta e debe 
gigantesco. Na Papiamento crioyo 
kisas e palabra “desgraciado” ta 
hopi nechi ainda pa Mike Eman. 


Secretario General di 


Mike Eman y AVP a presta 
2200 miyon florin den e 
añanan di bonanza 


Secretario General di MEP ta 
splica cu e debe di Mike Eman 
y AVP ta uno cu ta PROHIBI pa 
LUBIDA. Mientras cu MEP a 
laga e debe nacional na 43% na 
aña 2009, cual ta bou di e “nivel” 
di 50% cu segun IMF ta uno 
corecto y saludabel. Mike Eman 
y AVP a drenta gobernacion 31 di 
october 2009 manera cu ta final 
di mundo a yega y a MASACRA 


Pais Aruba su finansas publico. 
Den e prome aña di gobernacion 
di Mike Eman na aña 2010, a 
presta 188.6 MIYON florin pa 
cera su presupuesto. Na aña 2011 
Mike a presta 325.2 MIYON florin 
pa cera su presupuesto. Na 2012 
Mike Eman a aumenta e suma aki, 
prestando 443.2 MIYON florin. 
Na aña 2013 Mike Eman a bolbe 
presta 332.8 MIYON florin pa tapa 
e buraco di su propio presupuesto. 
Despues di esaki, Mike Eman a 
presta na aña 2014 405.8 MIYON 
florin y aki Hulanda a cay aden, 
unda cu Hulanda a laga destrui e 
presupuesto aki y Gobernador no 
a firma esaki. Mike Eman a bay 
den welga di hamber y a splica 
cu e Hulandesnan a “verkracht” 
e. Pues, Mike Eman yamando e 
Hulandesnan pa verkrachters ta 
prohibi pa lubida. En bes di bay 
Hulanda bay negocia a scoge pa 
bay bati weya y bebe Ensure. Na 
aña 2015 Mike Eman a haya e ley 
di CAFT den su “body” pa purba 
mara su mannan, pero asina mes 
na 2015 Mike Eman a maniobra 
pa presta 184.6 MIYON florin 
riba cabes di cada ciudadano. 
Na 2016 Mike Eman y AVP a 
presta 177.3 MIYON florin pa 
cera su presupuesto. Na aña 2017 
ainda Mike Eman y AVP a presta 
137.3 MIYON florin pa cuadra e 
presupuestonan di AVP. Asina 
Mike Eman y AVP den 8 aña di 
gobernacion a presta un total di 
dos mil dos shen (2200) miyon 
florin solamente pa cera nan 
presupuestonan, en bes di a baha 
gasto of maneha na drechi. Tur 
esaki sin crisis of sin pandemia. 
E criminalnan manera Mike 
De Meza, Bermudez, Sevinger 
Avestruz, Paul Croes di IBIS, 
Arthur Dowers, Alex Schwengle, 
Richard Arends, Juan David 
Irausquin, Michelle Hooyboer 
Winklaar, Parlamentario y ex- 
parlamentarionan manera Mervin 
Wyatt Ras, Marisol Tromp, Baba 
Herde, Marlon Sneek, Desiree 
Croes, Lorna Verlack, Jeffrey 


Deficit Gabinete Eman 


TOTAL 
Averahe 


Kelly y tur demas cu 8 aña largo 
a grita “VOOR” pa aproba tur 
e presupuestonan na werki aki 
ta mesun pero mesun culpable 
cu Mike Eman. Boso NO TIN 
PORDON! Boso a kibra Aruba 
na werki y awe kier “play” cu 
por salba e pais aki? Donder op! 
Pueblo lo keda corda boso durante 
cada eleccion di boso echonan. 


GABINETE WEVER-CROES 
ll TA LOGRA 60 MIYON DI 
SURPLUS 


Secretario General ta splica cu 
pa “mala” suerte a toca Gabinete 
Wever Croes ly ll pa drecha y sanea 
un CHAOS di Mike Eman y AVP y 
mester a reorganisa cu creatividad 
pa por cuminsa paga e factura di 
Mike Eman y AVP y asina cuminsa 
paga e debe cu Mike Eman ta 
orguyoso cu el a crea. Gabinete 
Wever Croes a sinti cu mester haci 
esaki paso ta inhusto pa pasa e 


(xmln. Af.) 


-2194.9 
-274.4 


recibo aki pa nos yiunan cu apenas 
a nace y cu nan tin e deber di por 
haya un Aruba, unda nan por 
biba y crece cu ta manehabel. Nos 
yiunan cada un a nace cu un debe 
di 60 mil florin riba nan cabes 
door di e maneho cu Mike Eman 
a hiba. “Mala? suerte Covid-19 
a bati na porta di henter mundo, 
mas un guera entre Ukrania y 
Rusia cu a afecta e prijsnan rond 
mundo. A lora manga di camisa y 
ta trahando. Presupuesto 2023 ta 
cera un SURPLUS di 60 miyon. Ta 
momento pais Aruba tin SURPLUS 
e por cuminsa paga su debe. Pues, 
awo finalmente lo cuminsa paga 
e debe di Mike Eman y AVP. 
Pueblo mester ta consciente di e 
situacion real pa asina Mike Eman 
y AVP, kendenan a scoge pa brasa 
corupcion y manda Aruba failliet, 
nunca pero nunca mas por regresa 
den gobernacion. Dios spaar 
Aruba di e mafiosonan aki! 

Minister di Enseñansa Endy Croes cu mensahe pa aña 


escolar 2023-2024: 


DESEANDO TUR ALUMNO, MAESTRO Y ESNAN DEN 
CAMPO DI ENSEÑANSA UN AÑA ESCOLAR EXITOSO 


: Minister di Enseñansa y Deporte 
Endy Croes a splica cu e siman 
aki e aña escolar nobo, esta aña 
escolar 2023-2024 lo inicia. Como 
Minister di Enseñansa ta desea tur 
alumno, pero tambe tur maestro 
un aña escolar exitoso. 


Minister Croes ta sigui splica cu 
Enseñansa ta e fundeshi di un 
pais. 


Enseñansa ta e motor di un pais y 
ta hopi importante pa e desaroyo 
profesional y personal di nos 
hobennan y di cada conciudadano. 


Enseñansa ta e yabi pa forma un 
comunidad competente y asina 
hunto crea un miho sociedad. 


Minister Endy Croes ta encurasha 
tur mayor pa sigui guia, motiva 
y inspira boso yuinan pa haci 
nan maximo esfuerso na scol. 
Splica nan tur dia continuamente 
e ¡importancia di enseñansa. 
Alabes, ta termina deseando 
nos maestronan y tur esnan 
den e campo di enseñansa hopi 
pasenshi, amor y sabiduria pa e 
aña escolar nobo. 


Nos ta orguyoso di bosonan y 
masha danki pa contribui den 
e desaroyo di Pais Aruba. Boso 
trabou ta altamente aprecia. 


Cambia perspectiva 
tocante obesidad: 


Sa bo number y midi 
bo peso 

Accidente cu hende levemente 
herida na Noord 


Noord - Diasabra atardi polis a bay altura 
di MFA na Noord, pa un accidente cu hende 
levemente herida. 


Na yegada polis a tuma nota cu tawata trata cu 
2 auto a dal tras di otro. Un Hyundai flatbed 
a dal tras di un Suzuki Swift. Manera por 


mira ariba e imagennan, no tawata trata di un 
boksmento serio. 


Pero, asina mes tawata tin dos persona cu 
e resulta herida kehando di basta dolor, na 
diferente parti di nan curpa. 


Polis a desvia trafico pa un rato, esta evitando 
auto subi e rotonde y bay nort. 


Ambulance a wordo solicita y na yegada 
Paramediconan a atende cu e esnan herida. 


Motociclista herida despues di a dal 
contra un auto 


Sabana Liber - Diasabra 
atardi polis y ambulance 
a wordo manda Sabana 
Liber, altura di Wei Ming 
Supermarket. 


E accidente tawata entre 
un brommer un auto 


Toyota. 


Segun nos por a 


compronde, e brommer 
bayendo direccion pabou 
lo a hay'e confronta cu 
e Toyota color blauw 
bayendo pariba a bira na 
su man robes, pa bay e 
supermarket. 


Di e manera aki e brommer 
a dal contra e porta patras 
banda drechi. 


Paramediconan cu a 
yega mester a atende cu 
e motociclista cu a ricibi 
golpi fuerte na su pia y 
tawata keha di hopi dolor. 
Nan a opta pa transport'e 
pa Hospitaal, unda dokter 
lo por tin un miho bista di 
e golpi/nan ricibi. 

Tur lechi di polvo ta den canasta basico; su prijs ta 
stipula y ningun supermarket por bende mas caro 


Friesche Vlag 


Instant In Sachets 


800 gr. 


Instant 


900 ar 


Instant 


1300 gi 


Instant 


2500 ar. AA A A s 


KK Oc 


MAA A O í 


kk AHA O 


omments 


comments 


) comments 


Instant In Sachets 


350 ar AA A A e 


Instant 


400 gr. XA AAA 


O comments 


O comment: 


Tin hopi producto di 
primera necesidad cu 
ta den canasta basico y 
cual ta wordo regula y 
controla pa gobierno. E 
productonan aki tin prijs 
maximo stipula riba 
nan. Tanto e ganashi di 


e agencia y di e retailer ta 
wordo controla y limita na 
cierto porcentage. 


Por ehempel e lechinan cu 
ta mas bendi na Aruba, 
lechi Klim y Friesen Flag 
tin nan prijs estableci. 


f19.44 


f9.04 


Ningun supermarket 
Chines por bende mas caro 
cu e prijs stipula. Nan 
por bende mas barata si, 
encaso nan desea esey. 


Pa yuda pueblo pa paga 
prijs corecto, nos ta 
publica e prijsnan di bliki 
lechi. Si un supermarket 
bende mas caro, eta viola 
e ley y e lo haya boet. 


b 


FRISIAN'S 
FLAG’ 


Hopi cuidadano kisas 
no sa cu e control aki ta 
existi. Kisas hopi hoben 
no conoce di e control aki y 
cual ta pone nan pensa cu 
tin free for alll. 


Manera lechi, tin hopi otro 
producto cu ta den canasta 
basico y tin prijs stipula. 


Corona Upholstery 
estableci na aña 1997 


Pa bo control personal, nos 
ta nabo e prijsnan aki unda 
bo mes por tira un bista. Si 
bo haye mas carl cu esaki, 
Saca potret, reclama y 
denuncia na Economische 
Zaken y den prensa. 


Asina te unico forma pa 
concientisa pueblo y donjo 
di supermercado cu nan 
mester prijs corecto. 


Ta fura tur tipo di mueble europeo, americano, recliner y tambe furo di 
auto. Ta verf tur set di comedo. Trabou y calidad 100% garantisa! 


7311105 

Prome Minister Evelyn Wever-Croes: 


“International Lefthanders Day” 


“UN DIA PA PARA KETO Y TUMA E 
OPORTUNIDAD PA SINTI BO ORGUYOSO CU 


BO TA UN DI E 10% CU TA MAN ROBES” 


Pa  desaroya den un 
mundo na unda e 90% di 
populacion ta privilegia 
ora ta trata uzo di mayoria 
articulo di cas, scol, 
deporte entre otro, no 
ta nada facil pa e 10 % 
restante. Sinembargo, cu 
determinacion y e bon 
actitud pa haci e diferencia, 
ta dirigi na exito di esnan 
cu, ta parce a wordo 
lubida. Esaki ta e caso 
di personanan cu ta nan 
man robes ta dominante, 
si nos considera tur 
loke ta wordo diseña pa 
fit comfortablemente 
solamente den e 


mannan drechi. Esaki, pa 
hopi ta wordo considera 
como un forma di 
descriminacion. 

Diadomingo 13 di 
augusuts, ta International 
Lefthanders Day’. E dia 
aki, funda desde 1976, ta 
un dia pa para keto y tuma 
e oportunidad pa, abo cu 
ta domina man robes, bisa 


famia y amigonan con 
orguyoso bo ta pa ta un die 
10% cu ta man robes. Pero 
sigur tambe ta un dia pa 
trece conscientisacion na 
tur dificultadnan cu esnan 
cu ta man robes ta pasa 
den den bida diario den un 
mundo diseña pa esnan cu 
ta domina man drechi. 
Algo interesante di ta un di 
e 10% aki, apesar cu esaki 
no ta un hecho proba, un 
persona cu ta domina man 
robes, tin miho chens pa 
bira president. Esaki ta 
un berdad considerando e 
average di ciudadanonan 
mundial cu ta domina man 
robes y a bira president di 
nan pais. 

Na Aruba, nos Prome 
Minister, Evelyn Wever- 
Croes ta domina man 
robes. Sinembargo, ta 
su determinacion, fe, y 
amor pa nos pueblo, ta e 
motor tras di su maneho 
exitoso pa hiba nos pais 
un biaha mas, despues di 
crisis tras di crisis, na un 


financiero 
cu ta wordo reconoci pa 
intidadnan financiero den 
Caribe y Mundial. 


recuperacion 


Na comienso di juni, 
Aruba a haya e resultado di 
un evaluacion financiero 
y economico positivo di 
IMF su Article IV Mission. 
Na cuminsamento di juli, 
Caribbean Investment 
Climate Index (CICI) a 
posiciona Aruba number 
1 riba e lista di clima di 
inversion den caribe pa di 3 


aña consecutivo. Esakinan 
ta bon  noticianan cu 
Aruba a haya y nan ta 
confirma cu e informacion 
cu Gobierno di Aruba ta 
bin ta dunando ta veridico. 
Aruba ta recuperando y 
esaki ta danki na e vision 
di Gabinete Wever-Croes y 
principalmente danki na e 
esfuerso di cada ciudadano 
dinos pais. Nos no ta ainda 
unda nos mester ta, pero 
nos ta riba e bon caminda. 
It will only get better. 


Prome Minister, como un 
hende muhe cu ta domina 
man robes, ta uni su mes 
na conscientisacion riba 
“International Lefthanders 
Day” y ta encurasha tur 
hende, no obstante cua 
man bo ta domina, pa 
semper haci tur esfuerso 
pa ta e miho version du bo 
mes. Semper cu pais Aruba 
den bo mente y curason pa 
asina, hunto, den union y 
positivismo, nos hiba nos 
pais padilanti. 

ART FASHION 2023 


“UNCHAINED” un diluvio di pensamento 
expresa atravez di Moda 


MAS DI 10 designers Internacional y Local lo participa 


SANNICOLAS: ArtisA, e organisacion tras di 
Art Fair y Art Fashion, ta presenta un fantastico 
elenco pa cu 

loque ta bira e espectaculo mas spera di 2023, 
cu lo hiba e nomber UNCHAINED. 


E aña aki, e enfoque ta riba e tematica di 
“ABOLISHMENT OF SLAVERY”, algo cu 
rond di mundo ta ser discuti. E definicion di e 
tematica especialmente si e ta toca esclavitud ta 
conclusion, terminacion, e simple acto di STOP 
algo. Durante e Fashion show e diseñadornan 
no solamente lo toca esclavitud, pero tambe 
otro topiconan. Manera e liberacion di bo 
estado mental y scohe pa colornan intenso den 
bo bida. 


Durante un reuda di Prensa na Renaissance 
Marina, Tito Bolivar, director di ArtisA a 
splica e tematica cu ta al caso actualmente na 
Hulanda cu ta pidiendo despensa den diferente 
manera y ta reconoce e 

“afschaffing” o abolicion di esclavitud 160 
aña pasa. E fecha 1 di Juli 1863 ta marca den 
historia como e fecha cu a termina pa ley 
esclavitud na Surinam y e Islanan Caribense 
cu ta forma parti di Reino Hulandes. Y tambe 
pakiko a bin na e tematica aki na unda sigur lo 
ilustra e pasado y futuro di San Nicolas. 

Si bien Aruba no a sinti mucho e era di 
esclavitud, esey no nifica cu e no ta real y ta 
pa e motibo aki a trese un elenco extenso di 
artistanan di nos hermana Islanan, di Hulanda 
y Africa pa conta nan banda di 

historia atravez di MODA! “UNCHAINED” cu 
ta tuma lugar September 6, 2023 den e cayanan 
di San Nicolas, ta ART FASHION, un fashion 
show Urbano cu ya ta exsiti y organiza pa mas 
di 6 aña exitosamente. E manera di expression 


liber y eficaz atravez di Moda. 
E elenco magnifico lo ta: 


Maria Theresa Madariaga, artista multi 
facetico, influencer di Moda y collecionista di 
Arte, un simbolo di Moda y Arte di Aruba. 


Un designer cu Aruba mester kita sombre 
na momento cu e lo presenta 25 simbolo di 
Arte y Confeccion, na su manera unico. Su 
collection “Liberada? lo papia pa su mes. 
Fausta Luna, confecionista di joyas, artista y 
un fiel colaboradora desde inicio di Art Fashion 
cu su coleccionan a biaha recientemente pa 
Mexico y despues di un basta tempo a regresa 
cu su collection cu lo ta yamativo, colorido y 
special treciendo su expression di Liberacion. 
“Colors of my Heart” un coleccion sumamente 
yamativo. Fausta semper ta inclui su famia, cu 
ta den gran mayoria, artista, 

bailarina y modelonan, den su presentacion. 
COLOMBIA SENA, E coleccion ganador di 
Colombia Moda. 

Gigliola Arends, Gigliol Designs, lo trese su 
coleccion cu e la luci na Colombia durante 
Colombia Moda, “The warmth of Paradise” na 
unda e ta mustra atravez di su collection su 
historia. E di 5 generacion di su antepasadonan 
cu tabata esclavo aki na Aruba. 

Y tur tabata confecionista. Algo sumamente 
bunita. 


David Paulus, Curacao y The Netherlands, 
David tin un largo trayectoria den e mundo di 
Fashion y ta reconoci na Hulanda pa su inmenso 
talento. No solamente lo trese e collection nobo 
yama”My Roots”pero lo tin e acabado total den 
sapato y assecorios. 

Life performance pa Kriss Kross, Susjaira 
Kerpens cu lo uni cu Adriana Cereste den 
e presentacion di Pueblo Lanta di Ezaline 
Calister. 

Clay &amp; Clayten, Curacao conoci como 
SWAY, lo impacta cu un show extraordinario 
titula Timeless, cu ta un show live sin igual. 


Vanessa Paulina, Aruba, Artista, pintura, 
declamadora, escritora di bukinan, Ilustradora, 
lo participa pa prome bez riba un pasarela 
contando su storia di Virgina the Rebel. Un 
ilustracion riba sum es atravez di MODA. 
Show spectacular di Jhon Freddy Montoya na 
su manera interpretando LIBERACION. 
Dauvia Nijenhuis, Angola, Africa, Designer y 
doño di su propio Galeria di Moda, residencia 


bd 
UNCHAINED 


CE 


na Hulanda lo papia di su curazon den un 
forma unico “UBUNTU”. Ubuntu lo ilustra e 
humanidad pa cu otronan. Y lo ilustra “Mi ta 
loke mi ta, pasobra nos tur ta!” 

Jolie Duzon. Sint Maarten, lo trese dianti 
Prized Possesions, un forma unico y innovative 
di ilustra e posecionnan mas valioso di nos 
bida. 

BLESS HS, Colombia, Un manera diferente di 
diseña cu tambe ta un di e ganadornan di SENA 
Ronchi de Cuba, ta bolbe e scenario y ta sera e 
show di un manera explosive, cu un mahestuoso 
homenage na lo special den bo bida, cu ta hiba 
e nomber di “My Queen”. 

Dia 6 di September pa 8 or San Nicolas ta bisti 
di gala pa presencia e storia di liberacion treci 
dilanti pa mas di 10 diseñadornan cu lo conta 
nan version. 

Ya carchinan ta na benta online, na Galeria 
ArtisA, Dshop y Designs by Ronchi. Bo por 
yama 6990756 y nos ta deliver. Un Danki 
special na Renaissance Hotels cu lo ta e 
FASHION HOUSE 2023. 

Pa mas informacion bishita www.arubaartfair. 
com; www.ArtfashionAruba.com of bishita 
Galeria ArtisA den Promenade. UNCHAINED e 
diluvio di pensamentonan encuanto liberacion, 
No perde! 

Dialuna 14 Augustus 2023 


Taekwondo Team Aruba a logra 4 oro y 3 plata na 
Truescore International Open € National Team Trial 


Den fin di siman Taekwon- na Truescore Internation- Trial na Miami di oro y 3 medaya di plata. y Master Yoshmar Wever 
do Team Aruba a participa al Open & National Team y Aruba a gana 4 medaya Master Clifford Rasmijn 


Continua pag 11 

Dialuna 14 Augustus 2023 


Taekwondo Team Aruba a logra 4 oro y 3 plata na 
Truescore International Open & National Team Trial 


Continuacion pag 10 


a coach e team di Aruba. 
Master Yoshmar Wever y 
Master Clifford Rasmijn a 
prepara e team bon pa e 
evento aki cu ta 

parti di e planning di 


2023/2024. 


Shenille Perez, Quinten 
Klaber y Aidan Klaber a 
gana medaya di oro. Je- 
thro de Lisle y Quinten 
Klaber a gana plata. 


Shenille Perez a bringa 
den dos categoria y a logra 
dos medaya di oro. Quint- 
en Klaber a bringa den dos 
categoria y a gana 1 oro y 
1 Plata. 

Aidan Klaber a gana oro 


y Jethro de Lisle a bringa 
den dos categoria y a gana 
dos medaya di plata. 


Presidente di Aruba Tae- 
kwondo Bond Sr. Moises 
Fernandez a felicita Tae- 


kwondo Team Aruba cu 
e logro aki. Taekwondo 
Team Aruba ta gradici tur 
automobilista pa 

nan donacion, esaki a haci 
cu e team por a trece 7 me- 
daya Aruba. 


Pag. 12 


SG 


Dialuna 14 A 202 


SABIDURIA DEN NOS ALEGRIA 


Skirbi pa Ruthy”Lady Ruth” Vrieswijk-Bergen 


Bon dia yen di alegria, cu hopi sa- 
biduria den nos alegria ! Mundo 
ta sigui lora, solo ta sigui sali pa 
nos tur. Cu e berdad cu semper 
ta sali na cla. Awe nos ta com- 
parti algo di nos curason, segun 
nos mesun midi di fe. Ya ta algun 
tempo cu Lady Ruth ta bishita e 
grupo di oracion na Modanza 11 
A. “The Voice of Jesus”. Eynan tin 
un bunita kapel cu yama * Crea- 
cion di mundo henter”. Akinan tur 
hende di tur nacion ta bon bini. 
Nos tur ta hende, creacionnan di 
Dios. Pa esnan cu ainda ta puntra 
rond y nos, pakico nos no ta reuni 
na Koyari mas?, nos a splica den 
un di nos relatonan anterior. E 
simpel motibo ta, cu e tereno aki 
( cu 22 anja pasa, ainda tawata 
den centro di atencion pa e humil- 
dad y carisma di Vidente Sra. Val- 
erie Simon como un di nos bunita 
lidernan spiritual humanitario,) 
no ta na nos disposicion mas. E 
donjonan a pidi nan tereno erf- 
pacht bek. Pero, nada ta pa semper 
den e mundo bunita aki, tur cos 
lo yega na un final un dia. Mien- 
trastanto nos por sigui alimenta 
nos alma, mente y curason cu e 
ensenjanza cu ta sinja nos mas di 
e amor profundo di nos bon Dios. 
Pa esnan cu ta puntrando ainda,” 
con ta cu Vidente Valerie ?” , nos 
tin cu bisa cu tur seguridad y lib- 
ertad, cu” e ta bon y “still going 
strong”. Su mission den bida ta 
continua fuerte y bunita, yudando 


y scuchando ken cu bati na porta 
di su curason. Valerie ta mas ac- 
tivo cu nunca, trahando duro den 
e sirbishi pa alegra almanan y pa 
inspira nan. Cu su carino unico, 
ta sigui conkista sernan humano 
tur rond di dje. Su amor ta grandi. 
Su bida den un bunita lus. Semper 
cu gradicimento na su curason. 
Su bunita sonrisa. 

Durante “Peregrinacion” e ta 
bishita famianan cu ta invite pa 
yega serca nan, Valerie ta reza, 
papia, evangelisa di consagra- 
cion na e curasonnan di Hesus y 
Mama Maria, Seyo di salbacion, 
oracion y liberacion. Entre otro 
na Modanza Vidente Valerie ta 
tene y hasi presentacionnan di e 
Santunan y Angelnan, tene Tridi- 
um den un union di rumanan den 
Christo y mas riba tur Diasabra. 
Kemen, tur cos a y ta sigui nor- 
mal na Modanza, ta djies a cam- 
bia di lugar. Koyari ta keda como 
un bunita recuerdo den tur e cu- 
rasonnan y almanan cu a wor- 
do toca y inspira, pero e mesun 
Christo, e mesun Hesus, e mesun 
“Voice of Jesus” ta sigui inspira y 
motiva pa ,( aunke mentenan di 
hende por ta un crenchi cansa y 
carga di tur locual ta pasando), 
e mensahe di Christo ta mesun 
balioso, mesun importante, me- 
sun amor. Ta cosnan bunita di e fe 
Catolico, mirando cu un grupo di 
hobennan y lidernan adulto a caba 
di participa na e bunita activi- 


dadnan di perigrinacion na Por- 
tugal.( nos por a sinti nan dushi 
ambiente cu nos a wak picsnan y 
videonan ariba face book). Pa es- 
nan cu ta puntra : Unda Vidente 
Valerie ta, y kico e ta hasiendo? , 
nos ta relata den e relato aki. Mas 
serca di e curason di Hesus cu tur 
su bon trabaonan diversifica riba 
varios tereno spiritual. Pa esnan 
cu kier bin celebra bo bunita fe 
cu nos, ta bon bini tur Diasabra 
7.30 pm na Modanza 11 A, patras 
di Rococo Plaza bin zuid. Sinti bo 
liber pa bin, ora curason dirigi. 
Nada obligatorio. Corda cu Dios 
tin un proposito grandi pa cada 
un di su yiunan cu wordo perhu- 
dica dor di otronan cu no por a 
accepta e cambionan pa un mi- 
hor bida di un ser humano . Nos 
bida ta precioso, nos ta un regalo 
bek pa Dios. Hasi bon uso di bo 
bida, bibe den paz, amor, har- 
monia y felicidad . Bida ta un lu- 
cha pa tur (.Ta pordona, pero no 
ta asocia mas cu esnan cu kier a 
hasibo danjo.varios ves) Valerie a 
sufri den silencio, pero danki na 
Spiritu Santo cu ela keda fuerte 
para den su sapato y lo cumpli 25 
anja den e sirbishi aki , sirbiendo 
cu tur su amor, dia 4 di Oktober 
2023. (Ta laga nan den man di 
Dios. Bida ta dushi, ta hende sa ta 
complica). 

Danki pa lesa y comprende nos 


relato. Danki pa tene nos bunita 
Vidente Valerie den boso ora- 
cionnan, pa e por sigui traha na 
bienestar di su prohimonan ariba 
tereno di fe, humanidad y spiri- 
tualidad. 

Valerie semper ta papia pa anima 
otro pa sigui padilanti den bida, 
cuida otro y no wak atras. 

Nos lo cosecha locual nos ta sem- 
bra, ban cosecha cosnan bon, cos- 
nan bunita y duna Dios danki pa 
tur cos. Ban sigui cuida nos mes y 
cuida otro. Como un profeshonal 
balente, Valerie ta traha y yuda 
otronan den su trabao di masa- 
hista tambe. Un bunita hende 
muhe trabajador y inspira. 

Un Mama di 3 yiu muhe hoben 
adulto y wela di un precioso nieta. 
Un amiga y prohimo ruman. Un 
Vidente fiel. 


Terminando mi relato, cu un 
otro nomber di carinjo cu nan a 
dunami :”Lady Smiley”. 

Un bearhug pa tur nos lectornan 
cu ta gusta lesa cosnan bunita y 
positivo. 

Y na Vidente Valerie :” Di awor 
caba, masha masha masha pabien 
cu bo 25 anjanan di sirbidor fiel 
na bo fe den bo bunita sirbishi !Cu 
Dios Todo Poderoso sigui drama 
su bendicion di amor, guia, pro- 
teccion y felicidad ariba bo, awe y 
semper ! 

Cuida bo cara cu e simpel pasonan aki 


E cara ta e prome cu un 
persona ta mira. Nos por 
bisa cu ta nos carta di pre- 
sentacion. Por lo tanto, 
mantene bo cara saluda- 
bel ta practicamente un 
obligacion. 

Sin embargo, tin biaha 
cu rutina, stress y obliga- 
cionnan, nos ta descuida e 
aspecto di e cara. 

Esaki ta algo inconveni- 
ente ya cu, despues cu e 


Sorteo # 8016 


D — 


DO 
A 00.00 
Afl 50.00 


daño sosode riba e cuero 
delicado di e cara, ta hopi 
dificil pa bay bek. 

P'esey, nos a dicidi pa re- 
colecta un serie di paso 
importante pa bo por cui- 
da bo cara, aunke bo tin 
un dia ocupa. 

No ta trata di aplica pro- 
ductonan cu ta tapa e cu- 
ero, sino di mantene e 
salud di e cuero di e miho 
manera posibel. 


Paardenbaaistraat 10, Oranjestad, Aruba Tel.: (297) 525 - 7555 


www.lottoaruba.com 


Resultado : Sorteo 12 Aug 2023 Anochi 


01-02-11-15-19 


Proximo Jackpot 


Proximo Jackpot 


340.000,- 


Paardenbaaistraat 10, Oranjestad, Aruba Tel.: (297) 525 - 7555 


www.lottoaruba.com 


Resultado : Sorteo 13 Aug 2023 Merdia 


Cuida bo cara cu e simpel 

pasonan aki 

1. Siña ki tipo di cuero bo 

tin 

Prome cu tur cos, bo mes- 

ter sa ki tipo di cuero bo 

tin. Esaki ta algo indis- 
pensabel prome cu cum- 

insa cualkier rutina di 

beyesa, incluiyendo e ma- 

kiyahe. 

Si bo cuero ta vet of mixto, 
lo bo no tin e mesun cui- 
dado, ni por uza e mesun 
productonan cu si bo cu- 
ero ta tipo seco, atopico 
of sensibel. 


2. Rutina di limpiesa 

Un di e pasonan mas 

importante, y cu nunca 

mester faya pa e cuidado 

di e cara, ta e limpiesa 

adecuado di e cutis. 

Ta fundamental realis'e 

dos biaha pa dia. Cu un 

rutina di limpiesa facial, 
bo por elmina e impure- 
sa cu ta bin acumulando. 

Asina bo por evita e 

aparicion di imperfecci- 

on, infeccion of mancha. 

° Si bo cuero ta vet 

of mixto, bo mester uza 

productonan cu ta logra 
disminui e exceso di vet 

(sebum) pa evita cu por 

produci e obstruccion di 

e porionan. 

° Si, por contrario, 
bo cuero ta seco of delica- 
do, bo mester uza produc- 
tonan cu ta menos fuerte, 
pa e no seca ainda mas. 


3. Humectacion y hidrata- 
cion 

Ta un paso vital di e pro- 
ceso aki. Ta importante, cu 
despues di realisa e limp- 
iesa di e cutis, bo aplica 
un producto humectante y 
hidratante. 

Cu e simpel paso aki lo bo 
logra evita e daño celular 
y disminui e riesgo di em- 
behecimento prematuro. 
Sigura bo mes pa uza e 
producto adecuado pa bo 
tipo di cuero. 


4. Proteccion solar 

Semper bo mester pone 
sunblock of protector so- 
lar, riba bo cara, ainda si 


bo ta sali cana riba caya. 

Corda cu e radiacionnan 
solar tin efectonan dañino 
riba e celnan di e cuero, 


acelerando e aparicion 
di signonan di embehe- 
cimento manera lachi y 
manchanan scur. 

Kisas bo no lo nota e efec- 
to inmediatamente, pero 
si cu e paso di tempo. 
Hasta, e efecto acumula- 
tivo por deriva den un tipo 
di cancer di cuero. 

Asina ya, ocupa bo mes di 
busca un bon sunblock di 
acuerdo cu bo tipo di cu- 
ero. Tambe ta existi maki- 
yahe cu factor di protecci- 
on den su formulacion cu 
bo por aplica. 

Busca loke miho por adap- 
ta na bo y cuida bo cuero 
den tur momento. 


5. Cuida e cuero delicado 
Cuero di e lipnan y rond 
di e wowonan, ta mas deli- 
cado cu e resto di e cara. 
Ta hopi importante cu bo 
brinda e cuidado necesa- 
rio, uzando productonan 
cu ta indica specialmente 
pa e zonanan aki. 


6. No mishi cu e cara 

Ta hopi comun hiba e 
mannan na e cara den 
cualkier momento di dia. 
E problema ta radica cu 
e mannan ta bira vet y 
ta acumula contaminan- 
tenan cu por pasa riba e 
cuero di cara. 

Como consecuencia, por 
obstrui e porionan di e 
cara, contribuyendo na e 
aparicion di acne. 

Tambe nos mester evita, 
na medida di lo posibel pa 
nos para mishi e imperfec- 
cionnan, manera puistjes, 
e cicatris y comedonenan. 
E accion aki solamente 
por empeora e estado di e 
cuero. 


7. Bebe hopi likido 

Awa no solamente ta nutri 
e cuero, sino cu e ta yuda 
elimina e toxina, impure- 
sa y e vet cu por acumula 
riba e cuero, specialmente 
e cara. 

Si te cu awor aki bo no a 
tene na cuenta, cuminsa 
awe mes pa mantene e cu- 
ero radiante. 

Den tur instituto cu ta traha 
cu mucha, of fundacion cu ta 
traha cu mucha e autoridad 
di mayor mester ta conoci 
y respeta, pasobra Dios a 
establece e autoridad di 
mayor. 


Asina cu autoridad di mayor 
ta debilita, norma y balor 
ta baha den famia, cu tur 
consecuencia conoci. 


Dios ta usa autoridad pa 
trece ordo y husticia den 
mundo, pasobra Dios ta e 
autoridad Supremo y mayor 
riba tur cos. 

Dios a establece tres tipo di 
autoridad den un pais. 

Esun di Gobierno. 

Esun di Husticia. 

Esun di mayornan. 


Nan tur 3 mester cana den 
e linja di berdad y respet pa 
Dios, y no cambia nada cu 
Dios a establece, pa evita cu 
libertinahe ta drenta den e 
poblacion, inmoralidad ta 
purba domina, asina hende 
por cuminsa pensa cu nan 
por haci locual cu nan kier 
sin ningun clase di respet pa 
Dios y su autoridad estableci. 


Gobierno tin cu haci tur 
esfuerso pa cumpli cu su 
deber na e pueblo, pa asina 
e pueblo por cumpli cu su 
parti y pas por reina tur den 
tur cas. ( Esaki no ta politica 
pero seriedad) . 


Husticia mester para firme 
y fuerte pa controla, y pone 
orden y respet. 


Mayornan tin e labor di 
lanta yuinan conforme na e 
palabra di Dios, pa asina nan 
no trompica ni cu husticia, ni 
tampoco cu leynan estableci 
pa gobierno. 


Tocante e 3 autoridadnan 
aki por wordu lesa den 
Romanonan capitulo 13 
completo y 2 Corintionan 
capitulo 13:1-10. Pasobra 


FORTALEZA PA FAMITA. 


Scirbi pa Pastor Marcel Balootje. 


AUTORIDAD DI MAYOR TA ESTABLECI PA DIOS 


Dialuna 14 A 

asina cu un ta debilita e 
otronan tin cu reforsa. 


E autoridad di Mayor, no 
por wordo neglisha tampoco 
manipula,pa e Famia no 
tambalia. 


Tur insituto cu ta traha cu 
mucha, tur fundacion cu ta 
traha cu mucha, tur scol, y 
tur creche,mester pone den 
nan statutonan cu autoridad 
di mayor ta estableci pa Dios, 
pasina muchanan lanta cu 
respet pa nan mayornan. 

E autoridad cu Señor a duna 
mayornan ta pa Edificacion 
y no pa destruccion( 2 
Corintionan 13:10). 


Poverbionan 19:20 ta para 
scirbi: Disiplina bo yiu 
mientras cu tin speransa 
ainda y no desea su morto. 


Un mayor mester eherce su 
autoridad ta riba lo siguiente: 
(Riba tur cu ta biba bao di su 
dak) 


E mester ta na altura, cu ken 


su yiu ta sali y na unda e ta 
bay. 


E mester controla su yiu su 
tas, su camber, y si tin mester 
hasta su telefon. 


Awendia droga ta wordo 
bendi y entrega nas cas 
mescos cu Pizza. 


E mayor tin tur autoridad pa 
puntra e mucha kico e tuma 
serca hende na auto y exigi 
pa e mucha habri su man pa 
e wak y si ta droga denuncia 
inmediatamente. 


E 


Ningun mucha no por sali cu 
spirito, e persona cu e ta sali 
cune, mester ta conoci. 


Mayor su deber ta zorg pa 
alimentacion,bistimento, 
gasto di estudio, pero mas 
cu tur cos edifica e mucha pa 
un bida decente y agradabel 
den bista di Dios y di hende. 


Colosensenan 3:20+21 ta 
para scirbi: Yuinan sea 
obedecido na boso mayornan 
den tur cos,pasobra esaki ta 
agradabel na Señor. Tatanan 


no provoca boso yuinan 
pa nan no perde animo.( 
Efesionan 6:1-4). 


Deber di mayor ta pa 
encurasha, edifica, y no kibra 
e muchanan, pasobra nos tey 
como esnan yama prome pa 
motiva nos yuinan tur dia, 
pa haci oracion, pa hala nan 
riba caminda di Dios. 


Ora Dios duna bo autoridad 
e ta yama bo pa duna cuenta, 
pasobra Dios kier pa tur 
mayor ta responsabel pa nan 
yuinan. 


744-0444 
CAPT" E 

Kico ta “Green Waste” y pakico e 
mester wordo procesa? 


Desde 1 di januari 2023, 
Dump di Parkietenbos a 
cera su porta pa publico. A 
bin algun siman ta infor- 
ma caba tocante diferente 
localidad posibel unda por 
hiba diferente tipo di des- 
perdicio. 


Den e articulo aki nos lo 
enfoca riba “Green Waste”, 
esta, sushi organico. Kico 
ta green waste? Unda por 
entrega esaki? Kico ta e 
impacto riba e prijs pa 
procesa Green Waste? Y 
cua ta e metodo con esaki 
ta wordo procesa pa recu- 
pera recursonan. 

Kico ta Green Waste? 
Ehempelnan di Green 
Waste ta entre otro: yer- 
be, blachi di mata, palo y 
troncon, y pallet blanco 
(no blauw). 


Unda por entrega esaki? 
Green waste por wordo 
entrega na Johnsons of 
Ecotech Freezone. 


Kico ta e impacto riba e 
prijs pa procesa Green 


Waste? 

Ora ta trata prijs ta im- 
portante pa aclarea cu na 
Aruba nos no ta conoci cu 
costonan di procesamen- 
to di desperdicio. Locual 
a paga tur e añanan na 
Dump tabata simplemente 
pa deshaci y acumula des- 
perdicio. E impacto riba 
bo cartera por varia entre 
spaar (compara cu dump) 
of costo adicional pa pro- 
cesa. Actualmente dos 
compania tin e capaci- 
dad pa por procesa green 


- SOLO- SVATA 


A 


waste y ta premira cu mas 
compania lo drenta e mer- 
cado di procesa desperdi- 
cio durante 2023. 


Cua ta e metodo con esaki 
ta wordo procesa pa recu- 
pera recursonan? 

Tin varios opcion pa con- 
verti Green Waste den un 
recurso pa sector prima- 
rio. Por ehempel, palo of 
pallet blanco por wordo 
converti den mulch pa uzo 
den agricultura. E mulch 
ta percura pa menos awa 
vapora. 

E otro forma ta pa kima 
e green waste den incin- 
erator of den e air-curtain 
burner, unda e as tambe lo 
por wordo uza pa enrikese 
e tera. Den futuro, tambe 
lo tin opcion pa converti 
tur Aruba su green waste 
hunto cu food waste den 
compost cu lo ta e miho 
forma pa converti desper- 
dicio biologico den un re- 
curso cu lo hisa e calidad 
di nos tera. 


Pa e motibo aki, ta impor- 
tante pa ricibi esaki “lim- 
pi” (separa for di tur otro 
tipo di sushi), pa asina no 
solamente yuda tene Aru- 
ba limpi, pero contribui 
tambe na nos agricultura 
local. 


sciente y reconoce bo im- 
pacto. Cada un di nos tin 
e responsabilidad pa yuda 
mehora Aruba su maneho 
di desperdicio. 


Den transcurso di dian- 
an nos lo sigui comunica 
y informa ciudadanon- 
nan di nan opcionnan, 
y con nos tur por ta con- 


VALIDO TE DIALUNA 14 DI AUGUSTUS 2023, 18:00 
ORA 


TEMPO: 
AWE TARDI Y AWE NOCHI: PARCIALMENTE NUBLA 
CU UN AWACERO PASAJERO 
DEN MARDUGA Y MAYAN: VARIABLEMENTE NUBLA 
CU UN AWACERO BREVE 


TEMPERATURA MAXIMO 34 GRADO CELSIUS 

TEMPERATURA MINIMO 28 GRADO CELSIUS 

INDICE DI CALOR (HEAT INDEX) DEN Y ROND 
DI ORANAN DI MERDIA: 35 PA 40 GRADO CELSIUS 
UV INDEX: 12 


POTENCIAL DI AWACERO P/ 
1 TE 3 MM; LOCALMENTE 
REN? 


RECISTRACION DI e i UR 
S) Y 
LTIMO 24 ORA (8'AM PA 
S'AM): 


AWACERO o 


AIRPORT : MAX 33 / MIN 26 / 1.4 MM 
WESTPUNT: MAX 33 / MIN 27 / 0.1 MM 
STA ROSA: MAX 33 / MIN 27 / 1.8 MM 


PRONOSTICO DI TEMPO PA PROXIMO 3 DIANAN: 
PARCIALMENTE NUBLA CU UN AWACERO BREVE. 
BIENTO LO TA FOR DI DIRECCION OOST Y 
MODERA TE BASTA FUERTE, FUERTE TE POSIBLE- 
MENTE 
DURO DEN RAFAGA; TEMPERATURA (GRADO CEL- 
SIUS) 

MAX / MIN LO TA: 34 / 28 

CHAUFFEUR BURACHI NO A KEDA 
CONTENTO CU SU DETENCION 


Bubali - Diadomingo mer- 
dia algo pasa di 2'or polis a 
bay un asistencia ariba e 
parkeerplaats di Bubali 
Enterprises, esaki ta situa 
na e rotonde chikito di 
Bubali 

Eynan un pickup Ford 
colo blanco a reverse y a 
bay pega contra un Kia 
Sportage cu tawata stacio- 
na den su vak. 


Agentenan a ripara cu e 
chauffeur di e Ford lo a 
bebe, nan a sigui e proto- 
col stipula y e lage supla 
usando e Alco-Sensor. 


E la surpasa e limit'e stip- 
ula pa ley y a bise su dere- 
chonan y a bay over na de- 
tene pa maneha auto bou 
inlfuencia. 


Momento cu agentenan a 
pidi pa transportwagen, e 
chauffeur a cuminsa bira 
nervioso. 


Transportwagen a yega y 
eynan polisnan mester a 
usa un poco forsa pa hinka 
e chauffeur den e vehiculo, 
esaki debi cu e la cuminsa 
resisti su detencion. Pero 
na final nan a logra. 


Publica serka nos anuncio di fayecimento di bo ser keri. 
Nos tin 2 pakete pa ofrece; 


Pakete 1: Anuncio di fayecimento te dia cu e defunto 
ser dera 
Gradicimento y invitashon pa misa pa 3 dia AFI 250,00 


Pakete 2: Anuncio di fayecimento te dia cu e defunto 
ser dera 
Gradicimento y invitashon pa misa pa 3 dia 


Na Canal 22 1x prome cu Noticiero 22 Afl 400,90 


Pa mas informashon por tuma contacto cu oficina na 
585-9500 of na 741-4554 puntra pa 
Jamila Henriquez 


